钦定古今图书集成/明伦汇编/氏族典/第559卷 > 司马尚之
## 钦定古今图书集成/明伦汇编/氏族典/第559卷 > 司马尚之

按《晋书谯刚王逊传》：“逊子承，承子无忌，无忌子恬，恬
子忠。王尚之，字伯道，初拜秘书郎，迁散骑侍郎，父忧
去职，服阕，为骠骑谘议参军。宗室之内，世有人物，尚
之昆季并居列职。王恭忌其盛也，与庾楷并称兵，以
讨尚之为名，南连殷仲堪、桓元等。尚之距楷。允之与
楷子鸿战于当利，鸿败走，元显称诏西伐，命尚之为”
前锋，尚之子文仲为宁远将军、宣城内史。桓元遣冯
该等攻历阳，断洞浦，焚尚之舟舰，尚之众溃，逃于涂
中，十馀日，谯国人韩连、丁元等以告元，元害之于建
康市。元上疏以“闵王不宜绝嗣”，乃更封尚之从弟康
之为谯县王。安帝反正，追赠尚之卫将军，以休之长
子文思为尚之嗣，袭封谯郡王。